ได้ยินชื่อเสียงของ Ben's Cookies มานาน แต่ยังไม่เคยมีโอกาสได้ลองกิน วันนี้มาเปิดถึงไทยแล้วค่าาา ณ พารากอนนี่เอง วันนี้เปิดวันแรก โชคดีได้โอกาสลองวันแรกเลย ต้องขอบคุณน้องคนสนิทที่ซื้อมาฝาก พอได้ชิมก็รู้เลยทำไมถึงดัง 555 อร่อยอะ! เป็นซอฟต์คุกกี้ที่แบบนุ่ม ๆ รสชาติไม่หวานมากเท่าที่คิด (ชอบตรงนี้แหละ ถ้ามาหวานแสบคอคงไม่ไหว) เราชอบรส double choc อะคือเนื้อคุกกี้ก็เป็นช็อกโกแลตแถมยังมี choc chunk เยิ้ม ๆ สอดไส้ด้านในอีก ดีงามค่ะ ซึ่งสูตรของเขาจะแบบไม่หนึบ ๆ นะ จะนุ่ม ๆ จุ่มนมกินคงฟินน่าดู เอาจริงเราชอบซอฟต์คุกกี้แบบหนึบ ๆ มากกว่านิดหน่อย (มีอีกร้านในดวงใจ 55) แต่อันนี้ก็ถือว่าดีเลยล่ะ ปลื้มใจ ใครชอบกินซอฟต์คุกกี้อยากให้ไปลองกันนะคะ ;)